cyanic-selkie/wikianc huggingface dataset:
Κόκκινος Καύκασος (καταδρομικό)
Ο Κόκκινος Καύκασος (ρωσικά: Красный Кавказ) ήταν σοβιετικό καταδρομικό. Η ναυπήγηση του ξεκίνησε κατά την διάρκεια του Πρώτου Παγκοσμίου Πολέμου, διεκόπη όμως εξαιτίας της Οκτωβριανής Επανάστασης. Οι Σοβιετικοί τροποποίησαν σημαντικά το αρχικό σχέδιο και τελικά ολοκλήρωσαν το σκάφος το 1932. Στον Δεύτερο Παγκόσμιο Πόλεμο υποστήριξε τα στρατεύματα του Κόκκινου Στρατού στην Οδησσό (1941) και στην Σεβαστούπολη (1941–1942). Ως μονάδα πήρε τον ιδιαίτερα τιμητικό τίτλο του πλοίου της Φρουράς στις 3 Απριλίου 1942. Από τον Μάιο του 1947 κατηγοριοποιούνταν ως εκπαιδευτικό πλοίο και τελικά χρησιμοποιήθηκε σαν στόχος το 1952.
Επιχειρησιακή ιστορία
Επρόκειτο για καταδρομικό κλάσης Σβετλάνα του οποίου η ναυπήγηση ξεκίνησε στις 18 Οκτωβρίου 1913 ως Ναύαρχος Λαζάρεφ για το Ρωσικό Αυτοκρατορικό Ναυτικό. Καθελκύστηκε στις 8 Ιουνίου 1916, όμως οι εργασίες διεκόπησαν εξαιτίας της Επανάστασης, με το σκάφος να έχει ολοκληρωθεί σε ποσοστό 63%. Στο δεύτερο μισό του 1918 ανέλαβε την συνέχιση των εργασιών το Τμήμα Ναυτικών του Πάβλο Σκοροπάντσκι, όμως στις 25 Ιανουαρίου 1919 κατέλαβαν το Μικολάιβ οι δυνάμεις της Αντάτ (Entente). Το κύτος δεν είχε υποστεί αξιόλογες ζημιές και έτσι οι Σοβιετικοί αποφάσισαν αργότερα να τροποποιήσουν το αρχικό σχέδιο και να ολοκληρώσουν το καταδρομικό, που μετονομάστηκε σε Κόκκινο Καύκασο και εντάχθηκε σε υπηρεσία με τον κόκκινο Στόλο στις 25 Ιανουαρίου 1932.
Βάσει του αρχικού σχεδίου θα διέθετε οκτώ πυροβόλα των 200 mm εγκατεστημένα ανά δύο σε τέσσερις πύργους, όμως αυτό απεδείχθη ανέφικτο εξαιτίας του μικρού και ελαφρού, συγκριτικά, κύτους του. Τελικά εγκαταστάθηκαν τέσσερα πυροβόλα των 180 mm σε ισάριθμους πύργους. Επίσης έγινε ριζικός επανασχεδιασμός της υπερκατασκευής και αφαιρέθηκαν όλα τα όπλα των 130 mm. Όταν ολοκληρώθηκε ο Κόκκινος Καύκασος διέθετε για δευτερεύοντα οπλισμό μόνο τέσσερα αντιαεροπορικά πυροβόλα των 76,2 mm. Επίσης διέθετε τέσσερις τριπλούς τορπιλοσωλήνες των 533 mm. Μπορούσε δε να μεταφέρει έως και 120 νάρκες. Πέραν αυτών το πλοίο διέθετε καταπέλτη και γερανό για την απονήωση και την ανάκτηση υδροπλάνου.
Το ελαφρύ καταδρομικό Κομιντέρν συγκρούστηκε με τον Κόκκινο Καύκασο τον Μάιο του 1932, μόλις μερικούς μήνες μετά από την ένταξη του δεύτερου σε υπηρεσία. Ακολούθησε εκτεταμένη επισκευή και ανακατασκευή του που μεταξύ των άλλων οδήγησε στην επιμήκυνση του κύτους κατά 11 m. Το 1933 το καταδρομικό πραγματοποίησε επισκέψεις καλής θέλησης σε λιμένες της Τουρκίας, της Ελλάδας και της Ιταλίας.
Λίγο πριν από την έναρξη της Επιχείρησης Μπαρμπαρόσα αφαιρέθηκε ο γερανός ανάκτησης υδροπλάνων και ενισχύθηκε σημαντικά η αντιαεροπορική προστασία. Αφαιρέθηκαν τα τέσσερα παλαιά πυροβόλα των 76,2 mm για να πάρουν την θέση τους ισάριθμα διπλά όπλα των 100 mmm ιταλικής προέλευσης και επιπλέον προστέθηκαν τέσσερα νέα ημιαυτόματα αντιαεροπορικά των 76,2 mm καθώς και άλλα δυο όπλα των 76,2 mm. Στα τέλη του 1942 προστέθηκαν και δέκα αντιαεροπορικά των 37 mm, ενώ μέχρι τα 1944 είχαν τοποθετηθεί και τετράδυμα πολυβόλα Vickers πάνω στους τέσσερις πύργους των κύριων όπλων.
Β΄ Παγκόσμιος Πόλεμος
Στις 22 Ιουνίου ο Κόκκινος Καύκασος πόντισε ναρκοπέδιο μαζί με αντιτορπιλικά και τα καταδρομικά Κόκκινη Ουκρανία και Κομιντέρν για να προστατεύσει το ναύσταθμο του Στόλου της Μαύρης Θάλασσας στην Σεβαστούπολη. Τον Σεπτέμβριο του 1941 υποστήριξε με τα πυρά του τις δυνάμεις που υπερασπίζονταν την Οδησσό και συνόδευσε νηοπομπές που μετέφεραν 157η Μεραρχία Τυφεκιοφόρων (Πεζικού) σε αυτή την πόλη. Επίσης μετέφερε τμήματα του 3ου Συντάγματος Πεζοναυτών, προερχόμενα από την Σεβαστούπολη, που πραγματοποίησαν επιτυχημένη αποβατική ενέργεια πίσω από της ρουμάνικες γραμμές με αντικειμενικό σκοπό να καταστρέψουν τις παράκτιες πυροβολαρχίες κοντά στην Φοντάνκα και την Ντοφινόβκα. Από τις 3 ως τις 6 Οκτωβρίου συνόδευσε νηοπομπές που μετέφεραν την προαναφερθείσα 157η Μεραρχία από την Οδησσό πίσω στην Σεβαστούπολη, ενώ παρόμοια αποστολή ανέλαβε και τη νύχτα 15 προς 16 Οκτωβρίου, που μετέφερε μάλιστα τα τελευταία στρατεύματα από Οδησσό. Κατά την πολιορκία της Σεβαστούπολης ο Κόκκινος Καύκασος υποστήριξε με τα πυρά του τις φίλιες δυνάμεις, εκκένωσε στρατεύματα που είχαν αποκλεισθεί σε διάφορα άλλα σημεία της Κριμαίας και μετέφερε ενισχύσεις στην πολιορκημένη πόλη από διάφορα λιμάνια του Καυκάσου. Μεταξύ αυτών ήταν τμήματα της 388ης Μεραρχίας Τυφεκιοφόρων (από Νοβοροσίσκ και Τουαπσέ, την περίοδο 7 ως 13 Δεκεμβρίου) και της 354ης Μεραρχίας Τυφεκιοφόρων (21 και 22 Δεκεμβρίου).
Στις 29 Δεκεμβρίου 1941, στα πλαίσια της μεγάλης αμφίβιας ενέργειας στην χερσόνησο του Κερτς, ο Κόκκινος Καύκασος έπλευσε στον λιμένα της θεοδοσίας για να αποβιβάσει ενισχύσεις και πολεμοφόδια, υποστηρίζοντας παράλληλα με τα πυρά του τις χερσαίες δυνάμεις που είχαν αποβιβαστεί σε προηγούμενο κύμα. Χτυπήθηκε 17 φορές από του πυροβολικό και τους όλμους του εχθρού. Το διάστημα 1-3 Ιανουαρίου ακολούθησε νέα επιχείρηση μεταφοράς πολεμοφοδίων και ενισχύσεων στο προγεφύρωμα του Κερτς. Στο ταξίδι της επιστροφής υπέστη σοβαρές ζημιές από τις επιθέσεις γερμανικών βομβαρδιστικών κάθετης εφόρμησης Ju 87 Stuka, κατάφερε όμως να φτάσει στο Νοβοροσίσκ συνοδευόμενο από ένα αντιτορπιλικό. Εκεί έγιναν πρόχειρες επιδιορθώσεις και στην συνέχεια το καταδρομικό έσπευσε στο Πότι για ενδελεχή έλεγχο και μόνιμες επισκευές. Αυτές κράτησαν μέχρι τον Οκτώβριο του 1942 και κατά την διάρκειά τους ενισχύθηκε δραστικά ο αντιαεροπορικός οπλισμός.
Στις 3 Απριλίου ο Κόκκινος Καύκασος έλαβε τον τιμητικό τίτλο του πλοίου της Φρουράς, σε αναγνώριση της σημαντικότατης συμβολής της μονάδος στην πολεμική προσπάθεια. Το διάστημα 20-23 το πλοίο μετέφερε, μαζί με το αδελφό Κόκκινη Κριμαία και τρία αντιτορπιλικά, 12.600 άνδρες τριών διαφορετικών ταξιαρχιών (8η, 9η και 10η Τυφεκιοφόρων) από το Πότι στην Τουάπσε για να ενισχύσουν την άμυνα εκεί. Τη νύχτα της 4ης Φεβρουαρίου 1943 ακολούθησε σειρά αποβατικών επιχειρήσεων στα δυτικά του Νοβοροσίσκ, πίσω από τις γερμανικές γραμμές. Η Κόκκινη Κριμαία, ο Κόκκινος Καύκασος και τρία αντιτορπιλικά παρείχαν υποστηρικτικά πυρά στην περιοχή που πραγματοποιήθηκε η κύρια αποβατική ενέργεια, όμως τα χερσαία τμήματα σε αυτό το σημείο ηττήθηκαν ολοκληρωτικά μέχρι την 6η του ίδιου μηνός. Δευτερεύουσα αποβατική επιχείρηση που διεξήχθη παράλληλα ήταν όμως επιτυχής. Η απώλεια τριών αντιτορπιλικών στις 6 Οκτωβρίου 1943 οδήγησε στην έκδοση διαταγής από τον ίδιο τον Ιωσήφ Στάλιν που απαγόρευε την χρήση μεγάλων μονάδων επιφανείας χωρίς την ρητή έγκριση της Ανωτάτης Διοίκησης. Η διαταγή αυτή σήμανε ουσιαστικά το τέλος της ενεργού εμπλοκής του Κόκκινου Καυκάσου στον Μεγάλο Πατριωτικό Πόλεμο.
Μεταπολεμική περίοδος
Λίγα είναι γνωστά για την χρήση του πλοίου μεταπολεμικά, πέρα από το ότι στις 12 Μαΐου 1947 επαναταξινομήθηκε ως εκπαιδευτικό πλοίο. Τελικά χρησιμοποιήθηκε ως πλοίο-στόχος και βυθίστηκε από πυραύλους SS-N-1 την 21η Νοεμβρίου 1952.
Εξωτερικοί σύνδεσμοι
Κατηγορία:Σοβιετικά καταδρομικά
Κουζίνα του Τσατίσγκαρ
Το κρατίδιο του Τσατίσγκαρ είναι γνωστό ως ο ορυζώνας της Ινδίας και έχει πλούσια παράδοση πολιτισμού των τροφίμων. μικρογραφία|Το κόκκινο βελούδινο άκαρι χρησιμοποιείται ως φάρμακο στην παραδοσιακή ιατρική του Τσατίσγκαρ Οι περισσότερες από τις παραδοσιακές και φυλετικές τροφές είναι φτιαγμένες από ρύζι, αλεύρι ρυζιού,  πηγμένο γάλα για τυρί και μια ποικιλία από πράσινα φυλλώδη λαχανικά όπως το λαλ μπάατζι, τσοουλάι μπάατζι, τσετς μπάτζι, καάντα μπάατζι, χέκσι, καθάλ, κοτσάι πατά, κόχντα και μποχάρ μπάτζι. Οι Μπάντι και Μπιτζόρι είναι προαιρετικές κατηγορίες τροφίμων. Οι γκουλγκούλα (μπόμπρα), μπιντίγια, ντουντ φαρά, μπαφαούλι, κούσλι, μπαλουσάχι, σινγκάρα, τιχούρ, ανάρσα και χούρμι πέφτουν στις γλυκές κατηγορίες. Μερικά πολύ γνωστά πιάτα φτιαγμένα από ρύζι και αλεύρι ρυζιού περιλαμβάνουν τα φάρα/μούτιγια (ρόλοι ρυζιού σε λευκή σάλτσα), τα τσίλα (ντόσα σαν πιάτο με ρύζι κουρκούτι), ανγκακάρ ρότι, τσοουσέλα ρότι (ρύζι πούρις), κ. λπ. Ένα από τα κοινά γεύματα είναι το Μπόορε Μπάασι που τρώγεται το καλοκαίρι (σημαίνει κυριολεκτικά βυθισμένο ρύζι από προηγουμένως μαγειρεμένο φαγητό), το οποίο αποτελείται κυρίως από μαγειρεμένο ρύζι που βυθίζεται στο νερό/ντάχι/βουτυρόγαλα. Είναι ως επί το πλείστον συνοδευόμενο από τουρσί και ωμό κρεμμύδι. Βοηθά να διατηρήσει τα επίπεδα του νερού στο σώμα, κρατώντας το δροσερό και ενυδατωμένο κατά τη διάρκεια των ζεστών και ξερών ημερών του καλοκαιριού.
Ένα από τα γνωστά παραδοσιακά πιάτα του Τσατίσγκαρ είναι το ιντχάρ. Είναι παρασκευασμένο με το ουράντ νταλ και κοτσάι πάττα. Και τα δύο είναι τοποθετημένα σε 2-3 εναλλασσόμενες στρώσεις και στη συνέχεια τυλίσσονται. Τα τυλιγμένα, στη συνέχεια, μαγειρεύονται σε ατμό και το κόβονται σε κομμάτια. Μετά από αυτό, προετοιμάζεται με το πηγμένο γάλα για τυρί όπως το κάρυ. Μερικοί άνθρωποι, επίσης, το φτιάχνουν με ρεβυθάλευρο (μπεσάν) αντί του ουράντ νταλ. Διάφορες φυλές και αγροτικοί πληθυσμοί επίσης πίνουν ένα ρόφημα που παρασκευάζεται από τα μικρά, κρεμώδη λευκά λουλούδια από ένα τοπικό δέντρο που ονομάζεται Μαχούβα.
Εξωτερικοί σύνδεσμοι
Κατηγορία:Πολιτισμός του Τσατίσγκαρ
Γεώργιος Κυριακός
Ο Γεώργιος Κυριακός (1862 - 1954) ήταν Έλληνας γεωπόνος του 20ου αιώνα.
Βιογραφικά στοιχεία
Στηςν κυβέρνηση Μεταξά και Κορυζή (1936 - 1941) διετέλεσε Υπουργός Γεωργίας ενώ το 1934 εξελέγη Μέλος της Ακαδημίας Αθηνών. Τιμήθηκε με τον Σταυρό του Σωτήρος.
Απεβίωσε στην Αθήνα.
Συγγράμματα
Έγραψε πολλά βιβλία επιστημονικού και οικονομικού περιεχομένου:
Δημοσίευσε πολλές πραγματείες και ειδικές διατριβές σε περιοδικά και εφημερίδες.
Πηγές
Κατηγορία:Έλληνες γεωπόνοι Κατηγορία:Τάγμα του Σωτήρος Κατηγορία:Μέλη της Ακαδημίας Αθηνών
C2H6NF
Κατηγορία:Αποσαφηνίσεις χημικών τύπων
Ρατζ Μπαβάν (Τσατίσγκαρ)
Παραπομπές
Κατηγορία:Κυβέρνηση του Τσατίσγκαρ
Μασενγκό Ιλουνγκά
Ο Μασενγκό Ιλουνγκά είναι πρώην ποδοσφαιριστής ο οποίος αγωνιζόταν ως μέσος για λογαριασμό συλλόγων από το Ζαΐρ, την Ελλάδα και την Κύπρο.
Συλλογική Καριέρα
Ο Ιλουνγκά ξεκίνησε την ενασχόληση με το ποδόσφαιρο αγωνιζόμενος με τα χρώματα της ΤΠ Μαζεμπέ.
Ο Ιλουνγκά μετακόμισε στην Ελλάδα τον Ιούλιο του 1982, μεταγραφόμενος στον σύλλογο της Α΄ Εθνικής, Εθνικό Πειραιώς. Πραγματοποίησε συνολικά 151 συμμετοχές στο πρωτάθλημα στην διάρκεια των συνολικά έξι σεζόν παρουσίας του με την ομάδα.
Το καλοκαίρι του 1988 αποχώρησε από τον Εθνικό Πειραιώς και μετακόμισε στην Κύπρο, παίρνοντας μεταγραφή στην Ένωσις Νέων Παραλιμνίου.
Διεθνής Καριέρα
Ο Ιλουνγκά πραγματοποίησε αριθμό συμμετοχών με τα χρώματα της Εθνικής Ζαΐρ, συμπεριλαμβανομένων έξι προκριματικών αναμετρήσεων ενόψει του Παγκοσμίου Κυπέλλου του 1982. Ήταν μέλος της ομάδας του Ζαΐρ η οποία έλαβε μέρος στο Κύπελλο Εθνών Αφρικής του 1976, ενώ αγωνίστηκε σε συνολικά δύο αναμετρήσεις της διοργάνωσης.
Εξωτερικός Σύνδεσμος
Κατηγορία:Ποδοσφαιριστές από τη Λαϊκή Δημοκρατία του Κονγκό Κατηγορία:Ποδοσφαιριστές Εθνικού Πειραιώς ι Κατηγορία:Ποδοσφαιριστές Ένωσις Νέων Παραλιμνίου Κατηγορία:Ποδοσφαιριστές ΤΠ Μαζεμπέ Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Κωνσταντίνος Αργάσαρης-Λομβάρδος
Ο Κωνσταντίνος Αργάσαρης-Λομβάρδος (1859 - 1925) ήταν Έλληνας πολιτικός.
Βιογραφία
Γεννήθηκε στη Ζάκυνθο το 1859, σπούδασε νομικά στο Πανεπιστήμιο Αθηνών και ολοκλήρωσε τις σπουδές του στη Νάπολη της Ιταλίας. Επανήλθε στην Ελλάδα και αρχικά εργάστηκε ως υπάλληλος στην Τράπεζα Ηπείρου-Θεσσαλίας.
Το 1888 αναμίχθηκε στην πολιτική, όταν πέθανε ο θείος και θετός πατέρας του Κωνσταντίνος Λομβάρδος, ο οποίος ήταν τότε αρχηγός του ομώνυμου κόμματος. Ως εκπρόσωπος της μεγάλης οικογένειας, ανέλαβε την αρχηγεία του κόμματος. Συμμετείχε στις επόμενες εκλογές με επιτυχία, συνεργαζόμενος με το Χαρίλαο Τρικούπη. Στη συνέχεια, συμπαρατάχθηκε με το Γεώργιο Θεοτόκη και το Δημήτριο Γούναρη, εκπροσωπώντας την εκλογικη του περιφέρεια στην εθνικη αντιπροσωπεία από το 1888 έως το 1922.
Το 1903 ανέλαβε για μικρό διάστημα το Υπουργείο Εκκλησιαστικών και Δημοσίας Εκπαιδεύσεως, στη δεύτερη κυβέρνηση του Θεοτόκη, πράγμα που συνέβη και αργότερα (1904), ενώ το 1909 ανέλαβε το Υπουργείο Δικαιοσύνης πάλι σε κυβέρνηση Θεοτόκη.
Στη συνεδρίαση της 18ης Ιανουαρίου 1921 εκλέχθηκε πρόεδρος της Γ' Εθνικής Συνέλευσης, λαμβάνοντας 248 ψηφους έναντι 71 του Παναγιώτη Δαγκλή.
Έζησε τη Μικρασιατική καταστροφή και τη διάλυση της Εθνικής Συνέλευσης από το στρατιωτικό κίνημα του Σεπτεμβρίου του 1922. Πέθανε το 1925.
Κατηγορία:Βουλευτές Ζακύνθου Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως Κατηγορία:Έλληνες υπουργοί Δικαιοσύνης
Γλώσσα Όντια
Η Όντια (ଓଡ଼ିଆ, παλαιότερα γνωστή ως Ορίγια) είναι Κλασική Ινδοάρια γλώσσα που ομιλείται κυρίως από τους Όντια στην Ινδική πολιτεία Οντίσα.
Είναι η επίσημη γλώσσα στην Οντίσα (Ορίσσα) όπου οι γηγενείς ομιλητές καλύπτουν το 75% του πληθυσμού, και τη Δυτική Βεγγάλη. Ομιλείται επίσης σε τμήματα της Δυτικής Βεγγάλης, του Τζαρκάντ, του Τσατίσγκαρ, και το Άντρα Πραντές. Η Όντια είναι μία από τις επίσημες γλώσσες της Ινδίας και είναι επίσημη γλώσσα της Οντίσα και η δεύτερη επίσημη γλώσσα του Τζαρκάντ. Ομιλείται από τουλάχιστον 1 εκατομμύριο άτομα στο Τσατίσγκαρ.
Είναι η έκτη Ινδική γλώσσα που χαρακτηρίστηκε ως Κλασική Γλώσσα της Ινδίας, με βάση τη μεγάλη λογοτεχνική ιστορία και την απουσία εκτεταμένων δανεισμών από άλλες γλώσσες. Η παλαιότερη γνωστή επιγραφή στα Όντια χρονολογείται από τον 10ο αιώνα μ.Χ.
Ινδία
Η Όντια είναι κυρίως ομιλείται στην πολιτεία της Οντίσα, αλλά υπάρχουν σημαντικοί πληθυσμοί που μιλούν τη γλώσσα στις γειτονικές πολιτείες, όπως οι Άντρα Πραντές, Μαντία Πραντές, Δυτική Βεγγάλη, Τζαρκάντ και Τσατίσγκαρ καθώς και στο γειτονικό Μπανγκλαντές.
Λόγω της αυξανόμενης μετανάστευσης του εργατικού δυναμικού, το δυτικό Ινδικό κρατίδιο του Γκουτζαράτ έχει σημαντικό πληθυσμό ομιλητών της Όντια. Το Σουράτ είναι η πόλη με το μεγαλύτερο αριθμό ομιλητών της Όντια στο Γκουτζαράτ. Μεγάλες παροικίες ομιλητών της Όντια υπάρχουν στις ακόλουθες πόλεις: Βιζαχαπατνάμ, Χαϊντεραμπάντ, Πουντουτσέρι, Μπανγκαλόρ, Τσεννάι, Γκόα, Μουμπάι, Ραϊπούρ, Τζαμσεντπούρ, Μπαρόντα, Αχμενταμπάντ, Νέο Δελχί, Καλκούτα, Χαραγκπούρ, Γκαουχάτι, Σιλόνγκ, Πούνε, και Σιλβάσσα.
Εκτός Ινδίας
Η διασπορά των Όντια αποτελείται από σημαντικό αριθμό ατόμων σε πολλές χώρες σε όλο τον κόσμο. Συνολικά 55 εκατομμύρια άτομα ομιλούν τη γλώσσα. Έχει σημαντική παρουσία στις ανατολικές χώρες όπως Μπανγκλαντές και η Ινδονησία. Εκεί εξαπλώθηκε κυρίως από τους σαντάμπα, αρχαία έμποροι από την Οντίσα, Ομιλείται και σε δυτικές χώρες όπως οι Ηνωμένες Πολιτείες, ο Καναδάς, η Αυστραλία και Αγγλία. Η γλώσσα έχει επίσης εξαπλωθεί στη Μιανμάρ, τη Μαλαισία, τα Φίτζι, τη Σρι Λάνκα και τη Μέση Ανατολή.
Εξωτερικοί σύνδεσμοι
Κατηγορία:CS1 maint: Unfit url
Μάκης Αθανασίου
Έγραψε θεατρικά έργα από πολύ μικρή ηλικία, ανήλικος ακόμα, έγραψε τραγωδίες και επιθεωρήσεις. Το πρώτο έργο του που παίχτηκε στο θέατρο Παράδεισος της Πάτρας όταν ήταν 16 ετών το 1903, ήταν το "παιδί της ζητιάνας". Το 1911 παίχτηκε το έργο του "ο στοιχειωμένος πύργος" με πρωταγωνίστρια την Μαρίκα Κοτοπούλη. Το 1910 συνεργάστηκε με τον θεατρικό συγγραφέα Τέλη Τουρνά ως το 1919 γράφοντας 6 επιθεωρήσεις που ανέβηκαν όλες από θιάσους, επίσης συνεργάστηκε και τον Χ. Χασάπη. Το 1919 το έργο του "χιονισμένη άνοιξη" ανέβηκε στην σκηνή από τον Φυρστ.
Aπό μικρή ηλικία ασχολήθηκε με την λογοτεχνία γράφοντας διηγήματα, μυθιστορήματα, χρονογραφήματα, σκετς, τραγούδια και ποίηση. Έγραφε στα περιοδικά Παρνασσός, Ελλάς. Έβγαλε το γυμνάσιο στην Πάτρα κι έπειτα πήγε για σπουδές στην νομική σχολή του Πανεπηστημίου Αθηνών. Δεν πρόλαβε να τελειώσει τις σπουδές του και αναγκάστηκε να γυρίσει στην Πάτρα λόγω οικονομικής καταστροφής του πατέρα του. Επιστρέφοντας στην Πάτρα δούλεψε στην εφημερίδα Πελοπόννησος, τον Ταχυδρόμο και το Νεολόγο των Πατρών γράφοντας χρονογραφήματα, λογοτεχνικά και ιστορικά κείμενα , άρθρα κτλ με το ψευδώνυμο ΜΑΞ. Το 1920 και για ένα χρονικό διάστημα έκδωσε δική του εφημερίδα το "Φως". Από τα έργα του σήμερα σώζονται μόνο η Πατραϊκή επιθεώηρησις του 1912 και το χιονισμένη άνοιξη. Είχε γράψει στίχους για τα τραγούδια των παραστάσεων, το τραγούδι του "η Παληά Πάτρα" το τραγούδησε η "Πατραϊκή μανδολινάτα" τις απόκριες του 1933 έπειτα βραβεύτηκε σε διαγωνισμό της δισκογραφικής εταιρείας "Κολούμπια" και κυκλοφόρησε και σε δίσκο.
Ήταν ιδρυτικό μέλος της Ακαδημίας γραμμάτων και τεχνών το 1916 και διετέλεσε και γραμματέας της αλλά και ιδρυτικό μέλος και Α' πρόεδρος της Ένωσης συντακτών ημερησίων εφημερίδων Πελοποννήσου – Ηπείρου – Νήσων. Επίσης ιδρυτικό μέλος της δραματικής σχολής του Ωδείου Πατρών. Ήταν από αυτούς που επαναδημιούργησαν την σχολή λαού όπου και δίδαξε κάποια μαθήματα ενώ διετέλεσε και γραμματέας του Δήμου Πατρέων. Τα τελευταία χρόνια της ζωής του τα πέρασε στο κτήμα του στην Οβρυά όπου είχε αποσυρθεί κατά την κατοχή. Πέθανε στις 15 Ιανουαρίου 1944 και τάφηκε στο Α΄ νεκροταφείο Πατρών.
Όλομοουτς
Το Όλομοουτς (γνωστό και ως Όλομουτς, παλαιότερα γνωστό ως Όλμυτς, Olomouc, Olmütz) είναι πόλη στη Μοραβία της Τσεχίας. Έχει περίπου 100.000 κατοίκους.
Η πόλη βρίσκεται στις όχθες του ποταμού Μοράβα και μαζί με το Μπρνο αποτελεί το ιστορικό, πολιτικό, θρησκευτικό και μορφωτικό κέντρο της Μοραβίας.
Στην πόλη βρίσκεται η Στήλη της Αγίας Τριάδας, ένα από τα ανακηρυχθέντα Μνημεία Παγκόσμιας Κληρονομιάς της UNESCO, η κατασκευή της οποίας πραγματοποιήθηκε από το 1716 ως το 1754, καθώς και το δεύτερο αρχαιότερο πανεπιστήμιο της χώρας, το Πανεπιστήμιο Παλάτσκι, το οποίο ιδρύθηκε το 1573 από το τάγμα των Ιησουϊτών μοναχών.
Εξωτερικοί σύνδεσμοι
Κατηγορία:Πόλεις της Τσεχίας Κατηγορία:Μοραβία
Βουλευτικές εκλογές του Κιριμπάτι (2020)
Οι κοινοβουλευτικές εκλογές στο Κιριμπάτι είχαν αρχικά προγραμματιστεί στις 7 Απριλίου 2020, με δεύτερο γύρο ψηφοφορίας να διεξαχθεί στις 15 Απριλίου 2020. Ωστόσο, στα τέλη Μαρτίου η Εκλογική Επιτροπή άλλαξε την ημερομηνία ψηφοφορίας σε 14 Απριλίου 2020, με έναν δεύτερο γύρο στις 21 Απριλίου 2020.
Οι εκλογές είχαν ως αποτέλεσμα το κόμμα του προέδρου Taneti Maamau, Τούμπουαν Κιριμπάτι, υπέρ της Κίνας, να χάσει την πλειοψηφία του στο κοινοβούλιο από κόμματα που είτε υποστηρίζουν την Ταϊβάν είτε επικρίνουν τον χειρισμό της διπλωματικής αναγνώρισης της Κίνας. Αλλά στις 26 Μαΐου, οι 44 βουλευτές χωρίστηκαν εξίσου σε 2 παγκάκια  : 22 βουλευτές που υποστηρίζουν το νέο κόμμα Boutokaan Kiribati Moa και τους 22 βουλευτές της πρώην πλειοψηφίας.
Εκλογικό σύστημα
Από τα 46 μέλη του Maneaba ni Maungatabu, τα 44 εκλέγονται σε 23 μονομερείς και πολυμελείς εκλογικές περιφέρειες (επτά με μία έδρα, έντεκα με δύο έδρες και πέντε με τρεις έδρες) χρησιμοποιώντας ένα τροποποιημένο σύστημα δύο στροφών. Ένα άλλο μέλος της Maneaba επιλέγεται από το Συμβούλιο των ηγετών του Ραμπί για να εκπροσωπήσει την κοινότητα των καταγομένων από την Μπανάμπα στο νησί Ράμπι στα Φίτζι. Ο γενικός εισαγγελέας είναι εξ οφίτσιο μέλος όταν δεν εκλέγεται. Ο Πρόεδρος (της βουλής) εκλέγεται μετά τις εκλογές, εκτός του Maneaba, και δεν συμμετέχει στις ψηφοφορίες.
Η πρώτη συνεδρίαση της νέας βουλής έγινε στις 22 Μαΐου.
βιβλιογραφικές αναφορές
Κατηγορία:Εκλογές στο Κιριμπάτι Κιριμπατι
Ντέιβιντ Μόιζ
Ο Ντέιβιντ Μόιζ είναι σκωτσέζος προπονητής και πρώην ποδοσφαιριστής. Γεννήθηκε στις 25 Απριλίου 1963 στο Μπίρσντεν, προάστιο της Γλασκώβης και έκανε αξιόλογη καριέρα ως αμυντικός, παίζοντας μεταξύ άλλων στη Μπρίστολ Σίτι, την Ντανφέρμλιν και την Πρέστον, προτού ασχοληθεί επίσης επιτυχημένα με την προπονητική.
Πρέστον
Άρχισε την προπονητική του καριέρα από την τελευταία του ομάδα ως ποδοσφαιριστής, την Πρέστον τον Φεβρουάριο του 1998. Αναλαμβάνοντας την ομάδα την οδήγησε στον ημιτελικό των πλέι-οφ στην Ντιβίζιον 2, όπου έχασε από την Γκίλινχαμ. Την επόμενη αγωνιστική περίοδο πέτυχε την άνοδο της Πρέστον στην Τσάμπιονσιπ και μάλιστα διεκδίκησε άμεσα την άνοδο, αν και νεοφώτιστη, στην Πρέμιερ Λιγκ το 2001, αφού την οδήγησε στον τελικό των πλέι-οφ, χάνοντας όμως από την Μπόλτον.
Έβερτον
Το εντυπωσιακό προπονητικό του ξεκίνημα κέρδισε τους ανθρώπους της Έβερτον, που του εμπιστεύτηκαν τις τύχες της ομάδας. Ο Μόιζ τους δικαίωσε, οδηγώντας την Έβερτον στην πρώτη του ολοκληρωμένη χρονιά στην έβδομη θέση της βαθμολογίας και δύο χρόνια αργότερα στην τέταρτη θέση και τα προκριματικά του Τσάμπιονς Λιγκ. Τις δύο αυτές χρονιές οι συνάδελφοί του προπονητές του έδωσαν το βραβείο του προπονητή της χρονιάς (αγγλ. LMA Manager of the Year). Η πετυχημένη πορεία του συνεχίστηκε, αφού κατάφερε να οδηγήσει την Έβερτον τις περιόδους 2006–07 και 2007–08 στο Κύπελλο ΟΥΕΦΑ. Τον Οκτώβριο του 2008 ο Μόιζ υπέγραψε πενταετή ανανέωση συμβολαίου με την Έβερτον. Το 2009 ο Μόιζ οδήγησε την Έβερτον στην 5η θέση του πρωταθλήματος και στον τελικό του Κυπέλλου Αγγλίας, όπου η ομάδα του ηττήθηκε από την Τσέλσι με 2–1. Ο ίδιος κέρδισε για τρίτη φορά στην καριέρα του το βραβείο του προπονητή της χρονιάς, έχοντας καταφέρει να ανταγωνιστεί τις μεγαλές ομάδες της χώρας με αρκετά λιγότερα χρήματα και φθηνότερο ρόστερ. Τις επόμενες σεζόν δεν κατάφερε να οδηγήσει σε επιτυχίες την ομάδα του, κυρίως λόγω οικονομικών αδυναμιών, που άφησαν την Έβερτον με αρκετά χαμηλότερο μεταγραφικό μπάτζετ.
Μάντσεστερ Γιουνάιτεντ
Τον Μάιο του 2013, μετά από 11 χρόνια στην Έβερτον, έγινε γνωστό ότι δε θα ανανέωνε το συμβόλαιο του με την ομάδα του Λίβερπουλ και θα συνέχιζε την καριέρα του στη Μάντσεστερ Γιουνάιτεντ. Υπέγραψε συμβόλαιο εξαετούς διάρκειας και ανέλαβε το τιμόνι του συλλόγου την 1η Ιουλίου 2013. Εντούτοις η Μάντσεστερ διέκοψε πρόωρα τη συνεργασία μαζί του στις 22 Απριλίου 2014, πριν την ολοκλήρωση της πρώτης του αγωνιστικής περιόδου (2013–14) στον πάγκο της, ύστερα από τα φτωχά αποτελέσματα της ομάδας και τον αντικατέστησε με τον Ράιαν Γκιγκς.
Ρεάλ Σοσιεδάδ
Τον Νοέμβριο του 2014 υπέγραψε συμβόλαιο συνεργασίας ως τον Ιούνιο του 2016 με την Ισπανική Ρεάλ Σοσιεδάδ. Ο Μόιζ ανέλαβε την ομάδα ευρισκόμενη στην 15η θέση της βαθμολογίας και την οδήγησε τελικά στην 12η θέση. Την επόμενη σεζόν το κακό ξεκίνημα της ομάδας οδήγησε στην απόλυσή του τον Νοέμβριο του 2015.
Σάντερλαντ
Τον Ιούλιο του 2016 μετά την παραίτηση του Σαμ Άλαρνταϊς προκειμένου να αναλάβει το πόστο του προπονητή στην Εθνική Αγγλίας, ο Μόιζ τον αντικατέστησε στη Σάντερλαντ, παραιτούμενος μετά το τέλος της σεζόν και τον υποβιβασμό της ομάδας.
Γουέστ Χαμ
Το Νοέμβριο του 2017 ο Μόιζ κλήθηκε να σώσει τη Γουέστ Χαμ που βρισκόταν στη ζώνη του υποβιβασμού και υπέγραψε εξαμηνιαίο συμβόλαιο. Αποχωρώντας μετά τη λήξη του τον Μάιο του 2018 είχε σώσει και μαθηματικά την ομάδα δύο αγωνιστικές πριν το τέλος της περιόδου.
Διακρίσεις
Ως ποδοσφαιριστής
Ως προπονητής
Παραπομπές
Κατηγορία:Αμυντικοί ποδοσφαιριστές Κατηγορία:Σκωτσέζοι ποδοσφαιριστές Κατηγορία:Προπονητές ποδοσφαίρου Έβερτον Κατηγορία:Σκωτσέζοι προπονητές ποδοσφαίρου Κατηγορία:Ποδοσφαιριστές Σέλτικ Γλασκώβης Κατηγορία:Ποδοσφαιριστές Εθνικής Νέων Σκωτίας Κατηγορία:Ποδοσφαιριστές Μπρίστολ Σίτι Κατηγορία:Ποδοσφαιριστές Πρέστον Νορθ Εντ Κατηγορία:Προπονητές ποδοσφαίρου Μάντσεστερ Γιουνάιτεντ Κατηγορία:Προπονητές ποδοσφαίρου Πρέστον Νορθ Εντ Κατηγορία:Ποδοσφαιριστές Κέιμπριτζ Γιουνάιτεντ Κατηγορία:Ποδοσφαιριστές Εθνικής Σκωτίας Κ18 Κατηγορία:Ποδοσφαιριστές Ντανφέρμλιν Αθλέτικ Κατηγορία:Ποδοσφαιριστές Χάμιλτον Ακαντέμικαλ ΦΚ Κατηγορία:Ποδοσφαιριστές Σριούσμπερι Τάουν Κατηγορία:Προπονητές Πριμέρα Ντιβιζιόν Κατηγορία:Προπονητές της Πρέμιερ Λιγκ
Tomorrowland (φεστιβάλ)
Το Tomorrowland είναι φεστιβάλ ηλεκτρονικής μουσικής, το οποίο διοργανώνεται ετησίως στο Βέλγιο από το 2005. Διοργανώνεται από την ID&T, εταιρία ψυχαγωγίας και μέσων μαζικής ενημέρωσης και λαμβάνει χώρα στην πόλη Μπουμ. Τα πρώτα ονόματα που συμμετείχαν στο συγκεκριμένο φεστιβάλ ήταν οι Push (M.I.K.E.), Άρμιν βαν Μπιούρεν, Cor Fijneman, Yves Deruyter, Technoboy και Coone.
Το τελευταίο, αποτέλεσε και την 8η έκδοση του συγκεκριμένου φεστιβάλ, λαμβάνοντας χώρα μεταξύ 27 και 29 Ιουλίου 2012, με την συμμετοχή DJs όπως οι Afrojack, Above & Beyond, Avicii, Basto, Carl Cox, Ferry Corsten, Sander van Doorn, Swedish House Mafia, Fatboy Slim, Hardwell, Nicky Romero, Laidback Luke, Νταβίντ Γκετά, Steve Aoki, Knife Party,Dj Bosdu,AdP και LMFAO.
Ιστορία
Όπως το αντίστοιχό του στην Ολλανδία, το Mysteryland, το οποίο λαμβάνει χώρα στην γειτονική χώρα από το 1993, είναι ένα μεγάλο σε μέγεθος, και άκρως επιτυχημένο φεστιβάλ. Περιτριγυρισμένο από μια διακόσμηση που θυμίζει παραμύθι, το Tomorrowland προσφέρει μια ευρύτητα μουσικών ειδών εντός των πλαισίων της ηλεκτρονικής μουσικής. Από το 2005, λαμβάνει χώρα κάθε καλοκαίρι στην τοποθεσία Schorre Boom, με παγκοσμίου φήμης DJs όπως οι Άρμιν βαν Μπιούρεν, Νταβίντ Γκετά, Ferry Corsten, Bob Sinclar να το έχουν τιμήσει με την παρουσία τους. Στο Tomorrowland, οι χώροι διεξαγωγής του κατηγοριοποιούνται ανάλογα με το είδος μουσικής που παίζεται σε αυτούς. Για παράδειγμα, το 2006 υπήρχαν 10 διαφορετικοί χώροι στο Tomorrowland, στον καθένα από τους οποίους έπαιζε και διαφορετικό είδος μουσικής.
2006
Την Κυριακή 30 Ιουλίου 2006 έλαβε χώρα η δεύτερη έκδοση. Τα σημαντικότερα ονόματα που έδωσαν εκεί το παρόν ήταν οι: Άρμιν βαν Μπιούρεν, Νταβίντ Γκετά, Fred Baker, Zany, Ruthless, Marco Bailey. Ο DJ και μουσικός παραγωγός Paul Oakenfold είχε επίσης ανακοινωθεί πως θα συμμετείχε, αλλά τελικά ακύρωσε την εμφάνισή του την τελευταία στιγμή, καθώς εκείνη την περίοδο βρισκόταν σε περιοδεία με την Μαντόνα.
2007
Στην τρίτη έκδοση του 2007, για πρώτη φορά το φεστιβάλ διήρκεσε δύο ημέρες. Συγκεκριμένα έλαβε χώρα το Σάββατο 28 και την Κυριακή 29 Ιουλίου.
2008
Το 2008 το φεστιβάλ έλαβε χώρα το Σάββατο 26 και την Κυριακή 27 Ιουλίου. Αξιοσημείωτο εκείνη την χρονιά ήταν η συμμετοχή περισσότερων από 100 DJs. Επίσης, ο αριθμός των επισκεπτών ξεπέρασε τις 50,000 για πρώτη φορά στην ιστορία του.
2009
Για την πέμπτη έκδοση η ID & T δημιούργησε ακόμη περισσότερους χρόνους, μια πίστα σκι, και ακόμη περισσότερα. Στον χώρο "Sun" συμπεριλήφτηκε και μια σκηνή "I love the 90's", όπου διάσημα ονόματα (Push, Natural Born Deejays, SASH, ...) της dance μουσικής σκηνής έδιναν το παρόν. Οι La Rocca βρέθηκαν επίσης για πρώτη φορά στο Tomorrowland εκείνης της χρονιάς. Η έκπληξη του φεστιβάλ, πάντως, για την κεντρική σκηνή του, ήταν ο Moby. Το Tomorrowland 2009 έλαβε χώρα το Σάββατο 25 και την Κυριακή 26 Ιουλίου προσελκύοντας περισσότερα από 80.000 άτομα.
2010
Οι Swedish House Mafia και ο Νταβίντ Γκετά έσπασαν κάθε ρεκόρ, καθώς ήταν υπεύθυνοι για την μαζική παρουσία κόσμου σε ένα φεστιβάλ που κράτησε πάνω από δύο μέρες. Το Tomorrowland είχε κάνει sold-out αρκετές μέρες πριν καν ξεκινήσει. Αυτή η έκδοση αποτέλεσε και ένα νέο ρεκόρ, με περισσότερους από 120,000 επισκέπτες σε διάστημα άνω των δύο ημερών.
2012
Η έκδοση του 2012 έλαβε χώρα την Παρασκευή 27, το Σάββατο 28 και την Κυριακή 29 Ιουλίου. Στο συγκεκριμένο φεστιβάλ συμμετείχαν 400 DJs, μεταξύ των οποίων και οι Skrillex, Avicii, Skazi, Νταβίντ Γκετά, Nervo, Hardwell, Swedish House Mafia, Afrojack, Steve Aoki, Carl Cox, The Bloody Beetroots, Πωλ βαν Ντάικ, Martin Solveig, Chuckie (DJ), Fatboy Slim και Pendulum, παίζοντας ζωντανή μουσική σε 15 σκηνές κάθε μέρα. Λόγω της τεράστιας επιτυχίας του Tomorrowland και του γεγονότος πως λαμβάνει χώρα στο Βέλγιο, η ID&T αποφάσισε να πραγματοποιήσει μια ειδική προσφορά προς τους Βέλγους με ειδική προπώληση (80,000 από τα συνολικά 180,000 εισιτήρια) το Σάββατο 24 Μαρτίου. Σε λιγότερο από μια ημέρα, το σύνολο των προς διάθεση εισιτηρίων είχε πουληθεί με τις λίστες αναμονής στο διαδίκτυο να φτάνουν τα 2,000,000 άτομα κατά στιγμές. Η προπώληση εισιτηρίων σε παγκόσμια κλίμακα ξεκίνησε στις 7 Απριλίου, στις 11 π.μ.. Μέσα σε χρονικό διάστημα μικρότερο των 2 ωρών, τα υπόλοιπα 100,000 εισιτήρια είχαν εξαντληθεί. Το φεστιβάλ εκείνης της χρονιάς χαρακτηρίστηκε από την πολυεθνικότητά του, προσελκύοντας πάνω από 75 διαφορετικές εθνικότητες. Περισσότερα από 35,000 άτομα κατέφυγαν στην λύση του κάμπινγκ λόγω του κόστους, στον χώρο με την ονομασία "Dreamville." εντός της περιοχής του Tomorrowland. Το σύνολο του προγράμματος του μουσικού αυτού φεστιβάλ καλύφθηκε ζωντανά μέσω του επίσημου καναλιού του στο Youtube.
2013
Η έκδοση του φεστιβάλ για το 2013, έλαβε χώρα το διάστημα μεταξύ 26 με 28 Ιουλίου στο Εθνικό Πάρκο Ντε Σχόρε στο Μπουμ του Βελγίου. Σε αυτήν, παρευρέθηκαν 510.000 θεατές. Τα διαρκή εισιτήρια του φεστιβάλ εξαντλήθηκαν μέσα σε 35 λεπτά, ενώ τα υπόλοιπα εισιτήρια εξαντλήθηκαν μόλις σε ένα λεπτό.
2014
Αυτή η έκδοση πραγματοποιήθηκε σε δύο εβδομάδες. Στις 18 με 20 και 25 με 27 Ιουλίου και παρευρέθηκαν πάνω από 550.000 θεατες στο Μπουμ του Βελγίου.
Εξωτερικοί σύνδεσμοι
Κατηγορία:Φεστιβάλ μουσικής
Αλίκαμπος Χανίων
Ο Αλίκαμπος είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης. Βρίσκεται στους βόρειους πρόποδες των Λευκών Ορέων, σε υψόμετρο 310 μέτρων, 40 χιλιόμετρα από τα Χανιά, στο δρόμο προς Σφακιά.
Ιστορία
Οι Σαρακηνοί λεηλάτησαν τον Αλίκαμπο το 821 και έκτισαν ένα οχυρό στη θέση Πηργιολύκι, από το οποίο σήμερα σώζεται μόνο η δεξαμενή. Μετά την ανακατάληψη της Κρήτης το 961 από τον Νικηφόρο Φωκά, ορίστηκε το φέουδο του Αλίκαμπο το οποίο έφτανε μέχρι την λίμνη Κουρνά το οποίο δόθηκε στον Μαλαβαρά. Η περιοχή υπήρξε από το καιρό των Βυζαντινών άνδρο κλεφτών και εξαιτίας της θέσης ήταν καταφύγιο επαναστατών. Ο Αλίκαμπος συμμετείχε στις επαναστάσεις εναντίον των Ενετών γι αυτό και οι Ενετοί τον κατέστρεψαν μετά την καταστολή της Επανάστασης του Καντανολέου του 1527 και απαγόρευσαν να ξαναχτιστεί. Οι κάτοικοι είτε φονεύθηκαν είτε εξοριστήκαν στην Κύπρο. Το 1536 ύστερα από αίτησή τους, οι κάτοικοι επέστρεψαν στον Αλίκαμπο σχηματίζοντας ένα χωριό με πολλές συνοικίες οι οποίες ακόμη και σήμερα υπάρχουν σαν ξεχωριστά χωριά, όπως ο Φίλιππος, το Μετόχι, η Ασπροσυκιά, ο Φονές, Χάμπαθα και η Μάζα.
Στην απογραφή του 1583 (Καστροφύλακας Κ242) αναφέρεται ως Alicambo με 411 κατοίκους. Ο Φραντσέσκο Μπαζιλικάτα το αναφέρει το 1630 μαζί με τη Μάζα. Οι Τούρκοι έχτισαν στον Αλίκαμπο, όπως και στον υπόλοιπο Αποκόρωνα λόγω της στρατηγικής του θέσης, δύο κουλέδες (φρούρια). Στην αιγυπτιακή απογραφή του 1834 αναφέρεται ότι έχει 75 χριστιανικές οικογένειες χωρίς τουρκικές. Το 1881 είχε 690 Χριστιανούς κατοίκους. Το 1928 αναφέρεται σαν Αλίκαμπος με 690 κατοίκους και ήταν έδρα της ομώνυμης κοινότητας.
Από τον Αλίκαμπο κατάγονταν οι Γρυλλάκης Νίκος στρατηγός και Γρυλλάκης Νίκος δημοσιογράφος υπουργείου Μεταφορών της ΕΡΤ.
Αξιοθέατα
Στο χωριό βρίσκεται η εκκλησία της Κοίμησης της Θεοτόκου με αγιογραφίες των αρχών του 14ου αιώνα φιλοτεχνημένος από τον Ιωάννη Παγωμένο, οι οποίες διατηρούνται μέχρι σήμερα σε καλή κατάσταση. Στο χωριό έχουν ανακηρυχθεί διατηρητέα μνημεία ένα κτιριακό συγκρότημα των αρχών του 19ου αιώνα, μια οικία που χρονολογείται από τους ενετικούς χρόνους και ένα λαϊκό αγροτόσπιτο των μέσων του 19ου αιώνα , ενώ ένα ακόμη κτίριο έχει χαρακτηριστεί έργο τέχνης, συνδυάζοντας λαϊκά και νεοκλασικά στοιχεία, όπως φαίνεται, π.χ., στην πρόσοψη στην πλατεία.
Πηγές
Κατηγορία:Χωριά του νομού Χανίων κατηγορία:Δήμος Αποκορώνου
RE
Η συντομογραφία λατινικών χαρακτήρων RE ή Re ή re μπορεί να αναφέρεται:
Πρόεδρος της Ταϊβάν
Ο Πρόεδρος των Δημοκρατίας της Κίνας ( 中華民國總統) είναι ο αρχηγός της κυβέρνησης και αρχηγός κράτους της Ταϊβάν. Είναι κοινά γνωστός ως Πρόεδρος της Ταϊβάν. Από το 1996 ο Πρόεδρος εκλέγεται από τον λαό με πλειοψηφικό σύστημα για θητεία 4 ετών και έχει δικαίωμα μόνο μία φορά να επανεκλεγεί. Η Τσάι Ινγκ Γουέν εξελέγη ως η πρώτη γυναίκα πρόεδρος στη χώρα τον Μάιο του 2016 και επανεξελέγη το 2020. Η κυβέρνηση και ο πρόεδρος της Δημοκρατίας της Κίνας μετέφεραν ξανά την έδρα τους στην Ταϊπέι το 1949 έπειτα από την ήττα στον Κινέζικο Εμφύλιο Πόλεμο. Ο Πρόεδρος εκλέγεται με δημοκρατικές διαδικασίες από το 1996.
Εν ζωή πρώην πρόεδροι
Σήμερα πρώην πρόεδροι που είναι εν ζωή είναι οι:
2010 GA6
2010 GA6
Το 2010 GA6 είναι ένας γεωπλήσιος αστεροειδής που ανακαλύφθηκε το 2010. Περιγράφεται ως ένα2 σχετικά μικρός διαστημικό βράχο περίπου 71 μέτρων σε πλάτος. Ανακαλύφθηκε από αστρονόμους με το Catalina Sky Survey στην Τουσόν, της Αριζόνα. Ο αστεροειδής πέρασε από τη γη σε απόσταση περίπου 223 χιλιάδων μιλίων στις 7:06 μ.μ. EST στις 8 Απριλίου 2010.
Μαρίνα (λιμένας)
Η μαρίνα είναι παραθαλάσσιος ή παραποτάμιος λιμένας, χρησιμοποιούμενος από ιστιοπλοϊκά ή μηχανοκίνητα σκάφη αναψυχής.
Φιλοξενεί σκάφη τα οποία είναι ελλιμενισμένα μόνιμα ή προσωρινά, παρέχοντας διάφορες υπηρεσίες οι οποίες ποικίλουν αναλόγως του λιμένα.
Γενικά, ένας παραθαλάσσιος λιμένας σκαφών αναψυχής διαθέτει τουλάχιστον πολλές δεκάδες θέσεις διαφόρων μεγεθών για σκάφη μήκους μεταξύ, περίπου, 5 μέτρων έως, περίπου, 20 μέτρων. Μόνον ορισμένες μαρίνες είναι δυνατό να φιλοξενήσουν σκάφη μεγαλύτερου μεγέθους. Αντιθέτως, οι παραποτάμιοι λιμένες είναι, συνήθως, μικρότερης χωρητικότητας (ελάχιστο όριο 30 σκαφών).
Γενικά
Όλες οι μαρίνες επιβάλλεται να έχουν παροχή καυσίμων, ηλεκτρικού ρεύματος και γλυκού νερού, αλλά και ταυτόχρονα να διαθέτουν κυματοθραύστες ώστε να παρέχουν προστασία στα αγκυροβολημένα σκάφη από τις συνθήκες που επικρατούν στην ανοιχτή θάλασσα. Διαθέτουν επίσης διακλαδισμένες προβλήτες (συνήθως επιπλέουσες) και μώλους, ώστε να μπορεί να δέσει μεγάλος αριθμός πλοίων ταυτόχρονα. Οι μεγάλες μαρίνες μπορεί να διαθέτουν πολύ περισσότερες εγκαταστάσεις, όπως συνεργεία, πάρκινγκ, μαγαζιά, χώρους αναψυχής, εστιατόρια, ναυτικούς ομίλους και καλύτερες συνθήκες φύλαξης. Επίσης, οι περισσότερες μαρίνες με σημαντική κίνηση συνήθως διαθέτουν λιμεναρχείο.
Οι μαρίνες επίσης διαθέτουν νεώλκεια (ράμπες) για να μπορούν τα σκάφη να φορτωθούν στο τρείλερ εύκολα. Οι μεγάλες μαρίνες συνήθως διαθέτουν και γερανούς. Το κόστος ελλιμενισμού ποικίλει ανάλογα με τη μαρίνα, την εποχή και το μέγεθος του σκάφους.
*
Ένοπλες Δυνάμεις της Σαουδικής Αραβίας
Οι Ένοπλες Δυνάμεις της Σαουδικής Αραβίας (αραβικά: القوات المسلحة السعودية) αποτελούνται από πέντε κλάδους, τον Βασιλικό Σαουδικό Στρατό Ξηράς, το Βασιλικό Ναυτικό της Σαουδικής, τη Βασιλική Σαουδική Πολεμική Αεροπορία, τη Βασιλική Σαουδική Αεράμυνα και η Βασιλική Σαουδική Στρατηγική Δύναμη Πυραύλων.
Αντίθετα η Εθνική Φρουρά της Σαουδικής Αραβίας, είναι ένας από τους τρεις κύριους κλάδους των Μεικτών Δυνάμεων του Βασιλείου. Η Εθνική Φρουρά είναι υπό τον διοικητικό έλεγχο του Υπουργείου Εθνικής Φρουράς, αντί του Υπουργείου Άμυνας, όπως η Βασιλική Φρουρά της Σαουδικής Αραβίας και οι παραστρατιωτικές δυνάμεις.
Το Βασίλειο της Σαουδικής Αραβίας έχει μία από τις καλύτερα χρηματοδοτούμενες δυνάμεις άμυνας στη Μέση Ανατολή. Το βασίλειο ξοδεύει το 25% του προϋπολογισμού του, ή περίπου 88 δισεκατομμύρια δολάρια, για τα στρατεύματά του. Από άποψη ανθρώπινου δυναμικού, η Σαουδική Αραβία διαθέτει περίπου 688.000 ενεργό προσωπικό, με 300.000 στρατιώτες. Η Σαουδική Αραβία έχει επίσης περισσότερους από 200.000 άνδρες στην εθνική φρουρά της, όπως και 25.000 στρατεύματα των φυλών, τα οποία χρησιμοποιούνται κυρίως για την εξασφάλιση από εσωτερικές απειλές. Αυτά έχουν χρησιμοποιηθεί σε μεγάλο βαθμό ως εκστρατευτικό σώμα. Το ναυτικό έχει περίπου 60.000 μέλη, ενώ οι δυνάμεις αεράμυνας και οι στρατηγικές δυνάμεις πυραύλων διαθέτουν 40.000 στρατιώτες. Εκτός από τις αεροπορικές δυνάμεις με πάνω από 63.000 ενεργούς υπαλλήλους, υπάρχει επίσης μια στρατιωτική υπηρεσία πληροφοριών, η Γενική Υπηρεσία Πληροφοριών (GIP).
Η Εθνική Φρουρά της Σαουδικής Αραβίας δεν είναι ένα βιβλίο, αλλά μια δύναμη σε πλήρη επιχειρησιακή ετοιμότητα στην πρώτη γραμμή, και προέρχεται από τη φυλετική στρατιωτικοθρησκευτική δύναμη του Αμπντούλ Αζίζ, την Ιχβάν. Η σύγχρονη ύπαρξή της, όμως, οφείλεται στο ότι αποτελεί έναν αποτελεσματικό ιδιωτικό στρατό του Αμπντάλα από το 1960 και, σε αντίθεση με το υπόλοιπο των ενόπλων δυνάμεων, είναι ανεξάρτητη από το Υπουργείο Άμυνας. Η Εθνική Φρουρά έχει ένα αντίβαρο στην παράταξη Σουμπαϊρί στη βασιλική οικογένεια, ο Σαλμάν μπιν Αμπντούλ-Αζίζ Αλ Σαούντ, ο βασιλιάς, είναι ένας από τους λεγόμενους «Επτά Σουμπαϊρί» και ελέγχει το υπόλοιπο των ενόπλων δυνάμεων.
Εξωτερικοί σύνδεσμοι
Κατηγορία:Στρατός της Σαουδικής Αραβίας
Πηνέλεως
Στην ελληνική μυθολογία ο Πηνέλεως (< Πηνειός + λεώς = λαός, δηλαδή «ο λαός της κοιλάδας του Πηνειού») ήταν γιος του Ιππάλμου και της Αστερόπης. Ο Πηνέλεως υπήρξε ένας από τους μνηστήρες της Ωραίας Ελένης, και έλαβε μέρος στην Αργοναυτική εκστρατεία καθώς και στον Τρωικό Πόλεμο ως αρχηγός του βοιωτικού εκστρατευτικού σώματος. Στον πόλεμο αυτό σκοτώθηκε, είτε από τον Πολυδάμαντα, είτε από τον Ευρύπυλο.
Πηγές
Κατηγορία:Αργοναύτες Κατηγορία:Τρωικός Πόλεμος Κατηγορία:Μνηστήρες της Ωραίας Ελένης Κατηγορία:Μυθικοί βασιλείς της Θήβας
Σιδηροδρομικός σταθμός Φλωρίνης
Ο Σιδηροδρομικός Σταθμός Φλωρίνης είναι σιδηροδρομικός σταθμός στη Φλώρινα στον ομώνυμο νομό. Ο σταθμός άνοιξε το 1894. Βρίσκεται μέσα στην αστική περιοχή της πόλης. Εξυπηρετείται από τα τοπικά τρένα για την Θεσσαλονίκη.
Διαθέτει ένα μηχανοστάσιο ως αμαξοστάσιο, δηλαδή το τρένο αν είναι στη Φλώρινα και επιστροφή στη Θεσσαλονίκη έχει την επόμενη μέρα, στεγάζεται στο μηχανοστάσιο.
Παραπομπές
Φλωρινα Φλωρινα Φλωρινα
Παραλία Αχαΐας (αποσαφήνιση)
Με την ονομασία Παραλία στην Αχαΐα μπορεί να αναφέρονται οι παρακάτω οικισμοί κ.λπ.:
Δείτε επίσης
Κατηγορία:Αποσαφηνίσεις ελληνικών τοπωνυμίων
N-φθοραιθαναμίνη
Η N-φθοραιθαναμίνη είναι οργανική χημική ένωση, που περιέχει άνθρακα, άζωτο, υδρογόνο και φθόριο, με μοριακό τύπο C2H6NF, αν και συνήθως παριστάνεται με τον ημισυντακτικό τύπο CH3CH2NHF. Eίναι μια οργανική φθοραμίνη, αφού θεωρητικά παράγεται από τη μητρική ένωση (NH2F), αν αντικατασταθεί ένα άτομο υδρογόνου της τελευταίας από αιθύλιο (CH3CH2-). Σε χημικά καθαρή μορφή είναι ασταθής, αλλά είναι πιο σταθερή σε διαλύματα.
Ονοματολογία
Η ονομασία «N-φθοραιθαναμίνη» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-αμίνη» φανερώνει ότι περιέχει μια αμινομάδα ως κύρια χαρακτηριστική ομάδα. Το αρχικό πρόθεμα «N-φθορο-» δηλώνει την ύπαρξη ενός ατόμου φθορίου, ανά μόριο της ένωσης, ενωμένο στο άτομο του αζώτου.
Ισομέρεια
Έχει τα ακόλουθα τέσσερα (4) ισομερή θέσης:
Μοριακή δομή
Η μοριακή δομή της N-φθοραιθαναμίνης βρίσκεται αν συνδυαστούν οι μοριακές δομές του αιθάνιου και της φθοραμίνης.
Με φθοραμίνη και 1-αλαιθάνιο
Με επίδραση φθοραμίνης (NH2F) σε 1-αλαιθάνιο (μέθοδος Hofmann) :
Με αποικοδόμηση προπανοϋλοφθοραμίδιου
Με αποικοδόμηση προπανοϋλοφθοραμίδιου παράγεται N-φθοραιθαναμίνη :
Με υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε N-χλωραιθαναμίνη (CH3NHCl) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά :
Αυτοδιάσπαση και σταθεροποίηση
Έχει την τάση να μετατραπεί σε αιθανιμίνη, αποβάλλοντας υδροφθόριο.
Υποκατάσταση φθορίου από χλώριο
Με τη χρήση χλωριούχου ασβεστίου (CaCl2) είναι δυνατή η υποκατάσταση του φθορίου από χλώριο, επειδή το φθοριούχο ασβεστιο (CaF2) είναι δυσδιάλυτο και έτσι απομακρύνεται από τη χημική ισορροπία:
Υποκατάσταση φθορίου από φαινύλιο
Με επίδραση τύπου Friedel-Crafts σε βενζόλιο παράγεται N-αιθυλανιλίνη :
Αλκυλίωση
Παράγει δευτεροταγείς μεθυλαμίνες με αλκυλαλογονίδια (RX). Π.χ.:
Ακυλίωση
Παράγει δευτεροταγή αμίδια (RCONFCH2CH3) με ακυλαλογονίδια (RCOX). Π.χ.:
Σημειώσεις και παραπομπές
Κατηγορία:Οργανικές αμίνες Κατηγορία:Οργανικές ενώσεις φθορίου Κατηγορία:Ασταθείς ενώσεις Κατηγορία:C2
Τροχός βασανιστηρίων
thumb|350px|Απεικόνιση θανατικής εκτέλεσης με τροχό από το Ελβετικό Χρονικό του Γιοχάνες Στούμπφ, το 1586. Στο προσκήνιο ένας εγκληματίας θρυμματίζεται με τον τροχό, ενώ πιο πίσω δύο άλλοι τροχοί με πλεγμένους εγκληματίες είναι στημένοι οριζόντιοι. Ο τροχός βασανιστηρίων ήταν φρικτό βασανιστήριο για την επιβολή θανατικής ποινής στο Μεσαίωνα και μέχρι το 19ο αιώνα. Τον χρησιμοποιούσαν για αντίποινα ενάντια σε ληστρικές ή και εγκληματικές πράξεις.
Περιγραφή
Ήταν τροχός, συνήθως άμαξας, με τον οποίο βασανίζονταν φρικτά ο κατάδικος. Αφού έφερναν τον κατάδικο στην ειρκτή, τον έδεναν, και με τον τροχό του θρυμμάτιζαν με χτυπήματα χέρια και πόδια. Ο νόμος αποφάσιζε πόσα χτυπήματα έπρεπε να δοθούν. Στις φρικτότερες περιπτώσεις του βασανιστηρίου ο τροχός έφερε καρφιά (ήλους) που ετίθετο σε κίνηση με σχοινιά και τροχαλίες πλησιάζοντας αργά το ιστάμενα δεμένο σώμα του καταδίκου με συνέπεια τις αρχικές εκδορές μέχρι διαμελισμού. Ακολούθως ξάπλωναν το λιωμένο σώμα του κατάδικου επάνω στον τροχό και έπλεκαν πόδια και χέρια στις ακτίνες του. Οι φρικιαστικοί πόνοι ήταν απερίγραπτοι. Ο τροχός τοποθετείτο σαν τραπέζι επάνω σε δοκό, και εκεί ο κατάδικος έμενε μέχρι να πεθάνει από τους φρικτούς πόνους. Στις ηπιότερες ποινές ο κατάδικος στραγγαλίζονταν για να μην ταλαιπωρείται, ή πυροβολείτο στο κεφάλι ή στην καρδιά, ή αποκεφαλίζονταν. Στις φρικτότερες εκτελέσεις βάζαν φωτιά κάτω από τον τροχό και τον έκαιγαν ζωντανό.
Η χειρότερη ταπείνωση ήταν όμως, το ότι ο νεκρός έμενε επάνω στον τροχό βρώση των όρνιων και άταφος.
Εκτελέσεις
Με αυτό το συγκεκριμένο τροχό είχε καταδικαστεί σε θάνατο η Αγία Αικατερίνη, για αυτό και ονομάζεται επίσης τροχός της Αικατερίνης. Άλλοι γνωστοί που θανατώθηκαν με αυτόν τον τρόπο ήταν οι εγκληματίες
Πηγές
Κατηγορία:Μέθοδοι εκτέλεσης Κατηγορία:Βασανιστήρια Κατηγορία:Εξοπλισμός εκτέλεσης
Ντεμίρ Χισάρ
Το Ντεμίρ Χισάρ (Демир Хисар, ελληνικά: Σιδηρόκαστρο) (πρώην Μουργκάσεβο (μέχρι το 1946)) είναι πόλη στη Βόρεια Μακεδονία. Είναι η έδρα του Δήμου Ντεμίρ Χισάρ. Αυτός ο μικρός οικισμός έχει απόλυτη πλειοψηφία Σλαβομακεδόνων. Το όνομα της πόλης μεταφράζεται ως "Σιδηρόκαστρο" και στα τουρκικά και χρονολογείται από τη στιγμή που η Βόρεια Μακεδονία κυβερνήθηκε από την Οθωμανική Αυτοκρατορία.
Εξωτερικοί σύνδεσμοι
Κατηγορία:Πόλεις της Βόρειας Μακεδονίας Κατηγορία:Δήμος Ντεμίρ Χισάρ Κατηγορία:Αλβανικές κοινότητες στη Βόρεια Μακεδονία
Πανεπιστήμιο της Πάδοβας
Το Πανεπιστήμιο της Πάδοβας (Università degli Studi di Padova, UNIPD) είναι κορυφαίο ιταλικό πανεπιστήμιο βρίσκεται στην πόλη της Πάντοβας στην Ιταλία. Το Πανεπιστήμιο  ιδρύθηκε το 1222 ως νομική σχολή και ήταν ένα από τα πιο γνωστά πανεπιστήμια στην πρώιμη σύγχρονη Ευρώπη. Είναι το δεύτερο αρχαιότερο πανεπιστήμιο στην Ιταλία και παγκοσμίως είναι το πέμπτο αρχαιότερο από τα εν λειτουργία πανεπιστήμια. Το 2010 είχε περίπου 65.000 φοιτητές, το 2016 κατετάγη ως το "καλύτερο πανεπιστήμιο" μεταξύ των ιταλικών ιδρυμάτων τριτοβάθμιας εκπαίδευσης με περισσότερους από 40.000 φοιτητές, και το 2018 καλύτερο ιταλικό πανεπιστήμιο σύμφωνα με την κατάταξη ARWU.
Παραπομπές
Κατηγορία:Πανεπιστήμια στην Ιταλία Κατηγορία:Πάδοβα
Λιόλιας
Ο καπετάν Λιόλιας (Γεώργιος) ήταν σπουδαίος οπλαρχηγός Μακεδονομάχος από την Κάτω Βύρμπενη (Ιτέα) Φλώρινας.
Δυστυχώς δεν έχει διασωθεί το ακριβές επώνυμό του.
Αναφορές
Κατηγορία:Μακεδονομάχοι
Black Friday
μικρογραφία|Αγορές σε πολυκατάστημα στην [[Ουάσινγκτον, κατά την Μαύρη Παρασκευή (Black Friday) του 2009]] Black Friday (Μαύρη Παρασκευή) είναι το ανεπίσημο όνομα της ημέρας που ακολουθεί την Ημέρα των Ευχαριστιών στις Ηνωμένες Πολιτείες, δηλαδή η τέταρτη Παρασκευή του Νοεμβρίου (μεταξύ 24-30 Νοεμβρίου), ημέρα η οποία έχει θεωρηθεί ως η αρχή της περιόδου των Χριστουγεννιάτικων αγορών στην χώρα από το 1952.
Οι περισσότερες μεγάλες επιχειρήσεις λιανικού εμπορίου ανοίγουν πολύ νωρίς, τα τελευταία χρόνια από τις μεταμεσονύκτιες ώρες, και δίνουν μεγάλες προσφορές. Η Black Friday δεν είναι επίσημη αργία, αλλά η Καλιφόρνια και κάποιες άλλες Πολιτείες τηρούν την αργία της "Ημέρας μετά την ημέρα των Ευχαριστιών" για τους υπαλλήλους της Πολιτείας, συνήθως αντί για μια άλλη ομοσπονδιακή αργία, όπως η Ημέρα του Κολόμβου. Πολλοί εργαζόμενοι εκτός λιανικής και τα σχολεία έχουν αργία και την ημέρα των Ευχαριστιών και την επόμενη, οπότε μαζί με το Σαββατοκύριακο που ακολουθεί δημιουργείται μια τετραήμερη αργία που αυξάνει τον αριθμό των δυνητικών αγοραστών.
Η Black Friday είναι η ημέρα με τον μεγαλύτερο τζίρο πωλήσεων του έτους στις Ηνωμένες Πολιτείες από το 2005, αν και ειδήσεις, που εκείνη την εποχή ήταν ανακριβείς , την περιέγραφαν ως τέτοια για πολύ μεγαλύτερο χρονικό διάστημα. Παρόμοιες ιστορίες επανεμφανίζονται κάθε χρόνο αυτή την εποχή, παρουσιάζοντας αγοραστική υστερία και έλλειψη αποθεμάτων, δημιουργώντας έτσι μια κατάσταση φαύλου κύκλου ανατροφοδότησης της ζήτησης.
Το 2014, ο τζίρος της Black Friday έπεσε για πρώτη φορά από την ύφεση του 2008: 50,9 δισ. δολάρια ξοδεύτηκαν εκείνο το τετραήμερο, 11% λιγότερα από το προηγούμενο έτος. Ωστόσο, η αμερικανική οικονομία δεν ήταν σε ύφεση. Τα καταστήματα πλέον επεκτείνουν τις προσφορές τους σε ολόκληρους τους μήνες του Νοεμβρίου και Δεκεμβρίου, αντί να επικεντρώνονται μόνο στην ημέρα αυτή ή και το Σαββατοκύριακο.
Τα πρώτα στοιχεία από τη χρήση του όρου "Black Friday" για την ημέρα μετά την ημέρα των Ευχαριστιών με εμπορική σημασία υποδηλώνει ότι ο όρος προέρχεται από την Φιλαδέλφεια, όπου χρησιμοποιήθηκε για να περιγράψει την μεγάλη και ενοχλητική για τους πεζούς κυκλοφορία οχημάτων, που σημειωνόταν την ημέρα μετά την ημέρα των Ευχαριστιών. Αυτή η χρήση του όρου χρονολογείται τουλάχιστον από το 1961. Περισσότερα από είκοσι χρόνια αργότερα, καθώς η φράση έγινε πιο διαδεδομένη, έγινε δημοφιλής η εξήγηση ότι αυτή η μέρα ήταν το σημείο του έτους κατά το οποίο το λιανεμπόριο αρχίζει να γυρίζει σε κέρδος, δηλαδή στην αμερικάνικη αργκό από "το κόκκινο" (in the red) περνάει "στο μαύρο" (in the black).
Έχουν υπάρξει αναφορές για βία μεταξύ πελατών την ημέρα αυτή. Από το 2006 έχουν αναφερθεί 7 θάνατοι και 98 τραυματισμοί σε όλες τις Ηνωμένες Πολιτείες. Είναι σύνηθες φαινόμενο να στρατοπεδεύουν καταναλωτές έξω από καταστήματα την αργία των Ευχαριστιών, επιχειρώντας να εξασφαλίσουν θέση στην πρώτη γραμμή και έτσι περισσότερες πιθανότητες να βρουν αυτά που θέλουν να αγοράσουν. Αυτές οι πρακτικές, από κατάληψη λωρίδων έκτακτης ανάγκης και πυρόσβεσης μέχρι και χρήση προπανίου και γεννητριών σε πιο εξεζητημένες περιπτώσεις, δημιουργούν σημαντικό κίνδυνο για την ασφάλεια του κοινού, προκαλώντας τουλάχιστον μία πόλη να απαγορεύσει αυτή την πρακτική.
Παραπομπές
Κατηγορία:Εμπορικοί όροι
Κεντραρχίδες
Οι Κεντραρχίδες (Centrarchidae), αποτελούν ιδιαίτερη οικογένεια ψαριών, γλυκών υδάτων, που ανά τον κόσμο εντοπίζονται μόνο στις ΗΠΑ, εξ ου και ονομάζονται "αμερικάνικες πέρκες".
Κύριο χαρακτηριστικό τους είναι τα τρία τουλάχιστον αγκάθια στο εδρικό πτερύγιο. Το ραχιαίο πτερύγιο διακρίνεται σε δύο ανόμοια μέρη, το εμπρόσθιο με αγκαθωτές ακτίνες και το οπίσθιο με μαλακές. Πρόκειται γενικά για μικρά ψάρια που δεν ξεπερνούν σε μήκος τα 15 εκατοστά, αλλά και μη εδώδιμα. Είναι σαρκοφάγα και αδηφάγα ψάρια που τρώνε κυρίως τους γόνους άλλων ψαριών, και λαμβάνοντας υπόψη ότι πολλαπλασιάζονται πολύ γρήγορα, θεωρούνται, ιδιαίτερα σε μικρές λίμνες, πολύ καταστρεπτικά για άλλα είδη ψαριών.